ราชรถมาเกย

ราชรถมาเกย เป็นรายการโทรทัศน์ประเภทเกมโชว์ควิซโชว์ ผลิตโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) ออกอากาศครั้งแรกเมื่อวันที่ 1 มีนาคม พ.ศ. 2554 ทุกวันจันทร์ - ศุกร์ เวลา 21:25 - 21:50 น. ทางสถานีโทรทัศน์โมเดิร์นไนน์ และออกอากาศครั้งสุดท้ายวันที่ 26 กุมภาพันธ์ พ.ศ. 2556 ลักษณะของรายการเปิดโอกาสให้ผู้ชมทางบ้าน ตอบคำถาม 1 ข้อ และรับรถยนต์เป็นของรางวัลแจ็คพ็อต

ตั้งแต่เดือนพฤศจิกายน พ.ศ. 2554 ใช้ชื่อรายการว่า "ราชรถมาเกย ช่วยผู้ประสบภัยน้ำท่วม"

 กติกา 
ผู้เข้าแข่งขันรวมทีม 2-4 คนขับรถเข้ามาในรายการ จากนั้น ส่งตัวแทนออกมา 1 คนเพื่อเล่นเกม ส่วนคนที่เหลือจะกลับเข้าไปในรถเพื่อเป็นที่ปรึกษา จากนั้น ผู้เข้าแข่งขันบนเวทีเลือกแผ่นป้าย 1 จาก 3 แผ่นป้าย เพื่อเลือกดารารับเชิญมาเป็นผู้ช่วย เมื่อเลือกผู้ช่วยเป็นที่เรียบร้อยแล้ว พิธีกรจะถามคำถาม และมีตัวเลือกให้เลือก 8 ข้อ เมื่อถามจบ ผู้เข้าแข่งขันและดาราผู้ช่วยจะวิเคราะห์คำถามให้ที่ปรึกษาในรถฟัง จากนั้น ที่ปรึกษาในรถมีเวลา 30 วินาทีในการแสดงความคิดเห็นผ่านกล้องที่ติดไว้ในรถ เมื่อหมดเวลา ภาพและเสียงจะถูกตัดไป สุดท้าย ผู้เข้าแข่งขันจะเป็นผู้ตอบ หากผู้เข้าแข่งขันตอบถูกทุกคำตอบ ผู้เข้าแข่งขันจะได้รับรถยนต์โตโยต้า พริอุส (ในเดือนกันยายน มีโปรแกรมพิเศษแจกโตโยต้า ฟอร์จูนเนอร์หนึ่งคัน) เป็นของรางวัล ส่วนรถคันเดิมของผู้เข้าแข่งขันจะถูกนำไปบริจาคตามความต้องการของผู้เข้าแข่งขัน และดาราผู้ช่วยจะได้รับรางวัลพิเศษ 100,000 บาท

วันที่ 2 มกราคม - 6 กุมภาพันธ์ 2555 รายการได้ปรับกติกาใหม่ โดยเปิดให้ผู้เข้าแข่งขันที่รถได้รับความเสียหายจากเหตุการณ์น้ำท่วม พ.ศ. 2554 ได้มาเล่นในรายการ และยังเพิ่มกติกาพิเศษ หากตอบถูกเกิน 4 คำตอบ จะได้รับเงินรางวัล 10,000 บาท และหากผู้เข้าแข่งขันสามารถตอบได้ถูกต้องทุกคำตอบ จะได้รับรางวัลเป็นรถยนต์โตโยต้า พริอุส 1 คัน และผู้เข้าแข่งขันยังสามารถเก็บรถคันเก่าได้โดยไม่ต้องแลก จากนั้น รายการได้กลับไปเป็นรูปแบบปกติ

วันที่ 27 มีนาคม 2555 - 3 พฤษภาคม 2555 ทางรายการได้จัดโปรแกรมพิเศษอีกครั้งด้วยการแจก โตโยต้า คัมรี่ ซึ่งจะแจกเพียง 1 คันเท่านั้น จากนั้นจะกลับไปแจก โตโยต้า พรีอุส เช่นเดิม

ตั้งแต่วันที่ 3 พฤษภาคม 2555 ทางรายการได้จัดโปรแกรมพิเศษอีกครั้งด้วยการแจกโตโยต้า พริอุส รุ่น TOP SOLAR ROOF ซึ่งจะแจกเพียง 1 คันเท่านั้น

 ระยะเวลาออกอากาศ 
 สถานีโทรทัศน์ที่ออกอากาศ วัน เวลา ความยาวตอน ช่วงระหว่าง โมเดิร์นไนน์ทีวี จันทร์ - ศุกร์  <center> 21:25 - 21:50 น. <center> 25 นาที 1 มีนาคม พ.ศ. 2554 - 29 มิถุนายน พ.ศ. 2555 พุธ - ศุกร์ <center> 18:00 - 18:45 น. <center> 45 นาที 4 กรกฎาคม - 28 ธันวาคม พ.ศ. 2555 จันทร์ - อังคาร <center> 18:00 - 19.00 น. <center> 60 นาที 1 มกราคม - 26 กุมภาพันธ์ พ.ศ. 2556

 รางวัลที่ได้รับ 
 รางวัลรองชนะเลิศอันดับ 2 ประเภทสาขาเกมโชว์ยอดเยี่ยม จาก เวที ASIAN TELEVISION AWARDS 2011 ครั้งที่ 16 ประจำปี 2554 ณ ประเทศสิงคโปร์
 รางวัลสาขาเกมโชว์และปกิณกะดีเด่น จาก ประกาศผลรางวัลโทรทัศน์ทองคำครั้งที่ 26 ประจำปี 2554

 ประเทศที่ได้ซื้อลิขสิทธิ์เพื่อนำไปผลิตแล้วออกอากาศ 

 ประเทศ ชื่อ ชื่อไทย ผู้ดำเนินรายการ  สถานีโทรทัศน์รางวัลรถยนต์เริ่มออกอากาศครั้งแรก  เวียดนาม Đưa Em Về Nhà{{cite web |url=https://www.workpoint.co.th/news/pressrelease/11941/เวิร์คพอยท์-ส่ง-ราชรถมาเกย-super-10-โกอินเตอร์-เวียดนาม-อินโดฯ-นำไปผลิต   ราชรถมาเกย เวียดนาม Truong Giang HTV2 Suzuki 25 ตุลาคม 2562 - 17 มกราคม 2563    สหรัฐ{{cite web |url=https://www.thansettakij.com/content/131023 colspan="6"   

 อ้างอิง 

 แหล่งข้อมูลอื่น 
  เฟซบุ๊กของรายการ
 ข้อมูลรายการ

หมวดหมู่:รายการโทรทัศน์ช่องโมเดิร์นไนน์ทีวี
หมวดหมู่:รายการโทรทัศน์โดยเวิร์คพอยท์ เอ็นเทอร์เทนเมนท์
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2554
หมวดหมู่:ควิซโชว์ไทยในคริสต์ทศวรรษ 2010
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2556